Smalininkų geležinkelio stotis

Smalininkų geležinkelio stotis – buvusi siaurojo geležinkelio stotis Smalininkų mieste, prie Pagėgių–Smalininkų siaurojo geležinkelio. Kultūros paveldo objektas (unikalus Nr. ).

 Istorija 

1900 m. šiauriniu Smalininkų pakraščiu nutiestas Pagėgių–Smalininkų siaurasis geležinkelis.Rūpi istorinis Smalininkų miestelis? Atvykite į konsultaciją! 2024-04-02, Lrv.lt (tikrinta 2024-10-20). Raudonų plytų mūrinis stoties pastatas pastatytas apie 1902 m., kai buvo atidarytas traukinių eismas. Viena geležinkelio bėgių atšaka vedė link Nemuno, kita, nesikirsdama su jau nutiestu plentu, suko link Pagėgių. Iš pradžių per stotį buvo vežami kroviniai iš Rusijos imperijos – javai, vaisiai, gyvuliai, kailiai. XX a. tarpukariu stotyje buvo kraunamos lietuviškos eksporto prekės – popiermalkės, javai ir galvijai, pastaruosius norint pakrauti peronas buvo pailgintas.

Stoties kompleksui priklausė ne tik stoties pastatas, bet ir garvežių bei vagonų remonto punktas. Stoties antrajame aukšte gyveno stoties viršininko šeima.Loreta Cikaitė. Smalininkietė jaukius namus susikūrė geležinkelio stoties pastate. Mlaikas.lt (tikrinta 2023-07-31).

Smalininkų stotis veikė iki II pasaulinio karo pabaigos, paskutinis traukinys išvyko 1944 m. spalį.Panorama. 2024-10-19, Lrt.lt (nuo 12:40). Sovietmečiu ne kartą buvo uždažomas senasis vokiškas stoties pavadinimas Schmalleningken, bet vis tiek buvo atkurtas. Atgavus nepriklausomybę, stoties pastatas naudotas kaip socialinis būstas.„FIXUS Mobilis“ buvusiame Smalininkų geležinkelio stoties pastate (Youtube.com) 2006 m. stotis įrašyta į kultūros paveldo registrą.

Bendruomenės iniciatyva 2024 m. vasarą pradėtas stoties atnaujinimo projektas – liepos 31 d. buvo atvežtas ir pastatytas siaurojo geležinkelio lokomotyvas. Šilumvežį už simbolinį 1 eurą pardavė prie Šilutės durpes kasanti įmonė „Klasmann-Deilmann“.Į Smalininkus atbildėjęs senas traukinys veža naujus pokyčius. 2024-08-16, Jurbarkosviesa.lt (tikrinta 2024-10-20). Planuojama, kad atnaujinto siaurojo geležinkelio bėgiai drieksis iki senojo Smalininkų uosto.

 Šaltiniai 

Gelež
Kategorija:Jurbarko rajono savivaldybės geležinkelio stotys
Kategorija:Lietuvos kultūros vertybės: geležinkelio stotys